
Straneke eviné 


Çawa dé karibim bi giyanê xwe bigirim, ko 

Ew xwe danegihîne giyanê te? Çawa karibim wî 
Hilbilindbikim di ser te re ta tiştên dî? 

Ax bidilxweşî dixwazim wî li cem tiştekî 
Windayî di şevreşiyê de biwarbikim 

Li cihekî xerîbî bêdeng, ewê 


Dé hínnelerize, dem kûrahiyên te bihejin. 
Lêbelê hertişt, ê ko digihêje me, te û min, 
me bihevre dibe wek kevanlêdanekê 

a ko ji du têlan dengekî dikişîne. 

Em li ser kîjan mûsîkalavî dakişandî ne? 

Û kîjan kemençevan em di destan de ne? 
Ey strana şêrîn. 


Çavên min vemrîne 


Çavên min vemrîne: karim te bibînim, 
guhên min kerbike: karim te bibihîzim, 

û bê ling dikarim bimeşim ba te, 

û bê dev hîn dikarim te sûndbixwim. 
Zendên min jêbike, bi te digirim 

Bi dilê xwe wek bi destekî , 

dilê min bisekinîne, û mejiyê min dê lêbixe, 
û heke tu agir bera mejiyê min bidî, 

wilo ezê li ser xwînê rahêjim te. 


Çavê mi vemrîn: karim te bibînim, 
guhê mi kerbik: karim te bibihîzim, 
û bê nig karim bimeşim cem te, 


ú bé dev hín karim te súnd bixwim. 
Zendê mi jêk, bi te digirim 

Bi dilê xwe wek bi destekî , 

dilê mi bisekinîn, mejiyê mi wê lêxi, 
û heger ti agir berra mejiyê mi bidi, 
li ser xwînê bi xwe îca ezê rajim te. 


Rilke 
werger: Abdulrahman Afif 


Giriyayî paldidim 


Tu, ya jê re nabêjim, ko ez bişev 
Giriyayî paldidim, 
ya kûrahiya wê min westmayî dike 


wek dergúseké. 

Tu, ya ji min re nabêje, dema ew siyardimine 
Bi sedema min: 

Cawa, dema em vé payehiyé 

Bé em tína wé bisikinin 

Di xwe de hilgirin ? 

Ji xwe re li evîndaran temasebike, 

dema pêşî danasîna evînê destpêkir, 

çawa ew zû derewandikin. 

Tu min bitenê dikî. Te tenê dikarim biguherim . 
Bîskekê tu yî, piştre dîsa vizîna ba, 

an lewentake bê jibermayin. 

Ax, di hemêza xwe de min ew giş windakirin, 
tu tenê, tu dê timî jinûve çêbibe : 

jiber min te ticarî negirt, digirim ez te zeft. 


Di şevan de 


Em, di şevên bihevketî de, 
em dikevin ji nêzîkahiyekê ta nêzîkahiyekê; 


û li cihê evîndarê dihele, 
em kevirekî hatîxwarê ne. 


SERGEJ JESSENIN 
(SERGEY YESSENIN) 
(1895-1925) 


NAMEYEK JI DAYIKÊ RE 
KURDMANCÎ: EBDULREHMAN EFÎF 


Dêya pîr, ma hîn tu sax î? 
Ez bixwe hîn dijîm! Fermo silav û name. 
Li jor xanîkokê te dibînim ez direele 


Ew êvarruhniya naêtgotin. 


Ji min re dinivîsin, pirr caran tu derdan dikişînî, 
Gellek caran tu bo min ditirsî û diêşî, 
Tu bi cilên xwe ên kevn herroj 


"AAC LALA 


Li hêviya min. 


U dizanim, di êvarçirisînê de 
Herdem ew tirs bixwe di dilê te de vêdikeve, 
Ko di meyxanê de, tu wilo diramî timdem, 


Miroveke kêrekê di dilê min de dadiçikilîne. 


Bihedine û aram be - kî dé min bikuje? 
Bitemamî vala ye ev tirs û derd; 
Nebûme yekî hewqas meyvexwer, 


Ko bimirim bêko rûyê te bibînim. 


Ez li beramberî te hesttenik im 

Wek carekê ji caran, 

Û diramim roj bi roj, 

Çawa dê ji nav vê jiyana xerab, ya tarî 


Dîsa vegerim mala me ya biçûk. 


Ezê vegerim, dema gulistana spî dîsa xwe bibişkivîne, 
Û buhar di ser xwe re here, 
Lê divêt tu min wek berî heyşt salan 


Şiyarnekî, dema siba zû gewrbibe. 


Hişyameke bêrîkirina mirî, 
Tiştê bicînehat hişyarmeke, 
Pirr zû min westandin û hêsir vetamandin 


Di veçûna rojan de. 


Min ti limêjê hînmeke- ji bêçaremayî re 


Ti vegera bi aliyî kevncúyiyan de nîne. 
Tu tenê dikarî alîkariya min bikî û li ber dilê min bidî, 


Tu tenê ronahiya min a nayêtgotin î. 


Wilo jibîrbike kul û derdan û jibîrbike 
Tirsa xwe a bêkok. 
Neçe ser rêyê herroj bi paçikê xwe yê kevn, da 


Li bendî min bimînî. 


1924 


Rilke 

Straneke hezkiriné 

(Ji helbestén nú -1907) 
Kurdî: ji Ebdulrehman Efîf 


Çawa divê ez bi giyanê xwe bigirim, da 

ew xwe di giyanê te de nede? Çawa divê ez 

wî hilrahêjim di ser te re bi aliyê tiştine dî ve? 

Ax bi dilxweşî dixwazim wî giyanî li cem windahiyekî di 
şevreşê de biwarbikim 

li cihekî bêpêjin û biyane, ew yê ko dê nehejit, dema 
Kûrahiyên te bihejin. 

Lêbelê hertişt, yê digihêje me, te û min 

me herduyan bi hev re dibe mîna darê kevanekê, 

yê ji du têlan dengekî bitené dikişîne. 

Em li ser kîjan muzîkalavî hatine şidandin? 


Û kîjan kemençevan em di destê wî de ne? 


O strana şêrîn.. 


Mai 


Johann Wolfgang Goethe 
( 1749-1832) 


Kurdmancî: Ebdulreham Efîf 
Bo hatina N.Varsova 


Sivik zîvewr hildifirin 

Di bayên nih germbûne, 

Nerm, bi biriqandinê nazik li dor wê, 
dinere rok di xweşbêhnan re . 


Nizim digere û datêt pêl 

Bi aliyê perava têr de; 

Û wek paqijşûştî ruhnî, 
Livyayî bi vir û wir û vir de, 
Xwe mirêkdike keskê xort. 


Bêliv e ba û biçûkba bêliv ; 

Çi min dihejîne şax ? 

Evîneke germ a vê dewlemdiyê, 
Ji daran di dehlan re. 


Êdî nerîn jinivkêde ruhnî, 
Binere! Firinderefê zaro, 

Yê dilvîne û difirîne wilo zû, 
Wek sibehê ew jidayikkirine, 
bibaskan xwe cot û cot. 


Destpêdikin, banê xanî bihûnin- 
Ji kê re gerek e ev kox?- 

Û wek xerratan, ên jîr, 

Mase û kursîkok di ortê de! 


Û wilo hîn ecébamy1 dimînim, 
Rok dadikev, ez bizor pê dihesim; 
Û îcar tînin disersedan re 

Ji min re şêrînavîna min bo odê, 
Roj û êvar, ax çi xewn! 


Ava rojane û ji ruhniyé 

14 helbestén 

Holger Schwenke 

(Holger Svénké) 

Kurdmancî: ji Ebdulrehman Efîf 


Ew çi ye, ewê dihêle 


Xanî bêtexwarê: 


Li ser masê fincan dimînin 


Firindeyeke li vir e 


Û di bêhna 


Erdê de destpêkirinek. 


Qurman dadirêjdike dara hirmiyan 


bi binê erdê de: 


bêguman tarîdike havîn 


ruhniyé ta bi hinavê kulîlkan, 


û girover wek banê xaniyekî ew xwe vedizilînin 


erd, ezman û ba.. 


li pêşiya vî porî ez 


bêziman bûm: 


Û libendedimînim 


di navbera mûzîka pêşî û dawî 


Mûzîka di daristanê de, 


ya niha radihêje du rengan. 


Yê bikaribe, dê binivîse li ser 
Daristanê, xewê: 


Û çima ode 


Vekirî bû, 


li ser şewqa spî, qevastina 


di ser masakê re piştî bidawîhatina kar. 


Dest di baranê de diçirisin 


Wek şekir. 


Tirsa li ser birûskê 


Nema me koçberdike; 


Heyv Şîrê wê heye, kevir 


Mîna matkerekê diaxive, 


Pel lyrîkane tazî 


Li ser zikekî girover e. 


Havînî çavê min 


Roj ú sev vala bú: 


Min ji 


Navkan re di sivé de xeberdidan, 


ji bajar û 


ji stêran re. 


Ew xewnek bû, dema çermê laş 
Şematokî wek kaxezê bû: 


Me wêne ji hev re dişandin, 


nema name, wê çaxê bû, 


wexta demsal wek 


buharê bûn û daristan 


Paqij di 


Helbestan re dicún. 


Súreteke ji havînî, yê 


Bésekn didakéleka héviyé: 


Pé re ba xewnvalahiya wî 


Dadinivist. Spehíbún. 


Germ ú bayeke nerm, 


pacikén gewr difirand. 


Gotinén hezkirin ú 
Mirin: 


Ewén navén xwe 
Ji helbesteké werstendine, 


ew ya ko sibehé 
Disewitíne. 


10 


Rahistina tiştekî mezin û pêre 


Bi kenekî bêezî dev ji xewnan berdan: 


Wek li dawiya ramanekê 


Çûna bixwas. 


11 


Ev cade, a ko 


Pirtûkên hatinexwendin bibîrtîne: 


Tev kurt serê xwe bi paş ve hildidin, 


da ji parsek re bêjin na. 


12 


li jêr heyvekê bêguneh 


bédengdibin stêr: 


û qitik digirîn 


di ciyê qûmane de. 


Em diafirînin piştre 


Di navbera maçîkirinan de rêyekê. 


13 


Sirûdek ji stranên êvara 


Çûyî, stranine jibo şeva hatî: 


Pirr nêzîkî stêran 


Li ser quba erdê ya girover, 


bi lawir li ser piyan, bêyî 


nav li zeviyekî gîhajêkirî. 


Rû bi erdê de zîvirandî, 


da neyêxwarî ezman. 


14 


Bîranîn jî namînin carekê ji caran 


Mîna karê bazarvanê nêrdewanan: 


Dawiya dengvedanê dûbarekirin e, 


çav mijara dîtinê ne. 


Bêwate xwe didederbirîn 


Ji rexê ava rojane û ji ruhniyê. 


Juan Ramón Jiménez 
(Xuan Ramon Ximéntéz ) 
(1881-1958) 


Kurdmancî: Ebdulrehman Efîf 


- Netikes bû. Av.- Netikes?... 


- Netikes bû. Av.- netikes? 

Magelo av êdî netikes e?- netikes 

Li vir e. Ew kulîlk e. Netikes li vir e? 
Lê ma kulîlk netikes e? 

- Netikes li vir e. Ew ba bû.- netikes? 
Ba êdî ma netikes e?- Netikes 

Li vir e. Xwexapandin.- Netikes li vir e? 


Ma xwexapandin netikes e? 


Bayeke reş, heyveke spî... 


Bayeke reş, heyveke spî. 
Şeva ûcaxan gişan. 
Serme. Zengilên miriyan 


Li ser erdê tevî zingîndikin. 


Ezman hisk. Li jér 
Şîneke ji binî ve ta şewqa 
Romantíkane a kenísebircén zuha. 
Cira, kulîlk, tac, 
- Mirizengiline zingínker!- 
...Bayeke fireh, heyveke mezin, 

Seva Úcaxan gişan. 
...Mirî digerim ez di ruhniya 
tehl de a cadan û bangdikim 
bi laş tevî, jiyanê dixwazim; 
Divêm ji min bête hezkirin; bi gişan re 
diaxivim, ên ez lal kirime, bigirînî diaxivim ez, 
Sor ji hezkirinê xwîna lêvên min 
A bêrêzker. 
Û dixwazim yekî din bim, 
Dileke min hebe û zendine bêdawî û bişirîneke 
Bêpîvan bo ahînên wan kesan, 
ên jiber gunehê min 
Hêsir rijandin! 

...Lê belkî 

dileke gorkirî erê 


bikaribe li ser gulbaqên xwe bipeyive? 


- Dil, çiqasî mirî yî tu! 

Sibe mirina te diréjdibe salek! 
Hestvaniya vala, serme. 

Bajar zengilan lêdide bo miriyan. 
Heyva spî, bayê reş. 


Şeva ûcaxan(pîrozvanan) tevan. 


Biréketina dawî 


U ez dé biçim. Balinde dé hinbistirén; 
Baxê min dé bimîne, bi dara xwe a qehwerengî 


U bîra xwe a spî. 


Her pişnîvrojê ezmaneke şîn û bêdeng; 
Her pişnîvrojê wek îro, zengillêdana 


Zengilan li birca zengilan. 


Ewên ji min hezkirin dê bimirin; 
Gund hersal dê xwe nûbike; 
Û di wê kêlekê de a gulistana min ya bişkivî û kilskirî 


Giyanê min yê nostalgî û bêrîker dê şaşbibe... 


U ez dê biçim; dê tenê bim, bê mal, bê dara kesk, bê bîra spî, bê 
ezmanê sín ê hedinî... 


Û dê balinde hînbistirên. 


Cend helbest ji 

Diván del Tamarit. 

Federico García Lorca 

Ji elmaní: Ebdulrehman Efif 


Qesîda nalînê 


Min belkona xwe xelqand, ji ber naxwazim 
Qîrîna nalînê bibihîzim, lê êdî li pişt dîwarên 
pirr bilind ên tirsnak 


Dibihîzim wê qîrîna nalînê. 


Tenê 

Hineke firişte distirên, 

tenê hineke kûçik ewtewtêdikin, 
kefa destê min 


têra hezar kemençeyan dike. 


Lêbelê strana nalînê 
Kûçikekî dirinde ye, 
ew kemençeyeke dirinde ye. 


Hêsir ba difetisînin, 


U hew qîrîna êşê 


Dengvedide. 


Qesîda keçika zêrîn 


Keçika zêrîn 
Di avê de serê xwe dişo, û av xwe 


Zêrrengîndike. 


Gîhayên avê û şax li sîkê 
Ew bisîkkirin, 


Û bilbil stra bo qeçika spî. 


Êdî şeva zelal hat, di zîvê şelû 
Ê nepak re, bi çiyayine rût 


Li jêr bayê rengmijane. 


Keçika şil spî bû di avê de, 


û av hilorbû. 


Îcar sorsibeha bêpîne hate 
Bi hezar çêlekrûyan, 

hişk di paçikên miriyan de 
veşartî, 


bi xemilkaxezên qeffilî. 


Keçika giryayí 

Di nav agirkeziyan de 
Seré xwe súst, 

û bilbil giriya bi baskine 


şewitî. 


Keçika zêrîn balindeyeke spî bû, ji avê 


Zêrînbûbû. 


Qesîda kevokên tarî 


Di nav şaxên darên xarê de 

Di nav wan re 

Min du kevokên tarî dîtin. 

Yek ji wan rok bû, 

Ya din heyv. 

Cîranên biçûk, min ji wan re got, 
Tirba min li ku ye? 

Di teriya min de ye, rokê got. 

Di qirika min de ye, heyvê got. 
Û min, ê ko ta bi nûqê 

Di erdê de çûm, 

min du baz ji mermerê dîtin û keçikek 
tazî. 

Yek ji wan ê din bû 

Û ti keçik nebû. 

Bazên biçûk, min ji wan re got: 
Li ku ye tirba min? 

Di teriya min de ye, rokê got. 

Di qirika min de ye, heyvê got. 


Di nav şaxên darên xarê de 


Di nav wan re 
Min du kevokên tazî dîtin. 
Yek a din bû, 


Û herdu nebûn. 


Xezela evîna bêçare 


Şev naxwaze bê, da tu nikaribî bêyî 


Û ez nikaribim biçim. 


Lê ez dê herim, û heke 
Ko tûpişkrok biskên min hilqetîne 


Jî. 


Lê tu dê bêyî 
Bi zimanê xwe 
Yê bi barana xwê 


Şewitî. 


Şev naxwaze bêt, ji bo tu nikaribî 


Bêyî 


U ez nikaribim herim. 


Lê ez dê herim 
Û kulîlka xwe a lalê 


Ji beqan re bihêlim 


Lê tu dê bêyî 
Di nav gemmara şelû 


A tarîtiyê re. 


Ne şev û ne roj 
Dixwazin bên, 
Da ji bo te bimirim 


Û tu ji bo min bimirî. 


Xezela zaroké mirí 


Li Giranadayé dimire 
Her pisnívrojé, dimire 
Her pisnivrojé 
Zarokek. 

Her pisnivrojé 


Av rûdinê û bi hevalên xwe re diaxive. 


Mirî baskine wan ên gîhayî 
Hene. 

Bayê biewr û bayê paqij ew 
Du tawis in, yên ko di ber 
Bircan re difirin, 

Roj xortikek xwedî birîn e. 
Di ba de 

Ne bi şopeke têtiyekî 
Peydadibû, 


dema min di quba tirî de 


dít. 

Li ser erdé 

Ne ta bi ewrekî xwar ma, 
wexta tu di cem de 
werbú. 

Dirindak qerrase 

Ji avê bi ser çiyayan de ket, 
û newal bi kûçikan xwe 
bidorkir 

û binefşan. 

li sîkên şîrkî 

Ên destên min 

Laşê te bû, 

mirî li peravê 
serfirişteyek 


qeffaliyê. 


Xezela hezkirina jinivkéve 

Tikesí magnoliya tarî- xwesbéhna 

Zikê te fémnekir. 

Tikesî nasnedikir ko tu di nav diranên xwe 


De buhiştçûkekî evînê ta bi mirinê diperçiqînî. 


Hezar hespikên farisî razan 

Li ser wî cihî li heyvruhniya 

Eniya te, 

di navre min çar şevên dirêj bi noqa te, 


dijmina berfê, hemêzkirî girtibû. 


Di nav cebsîn û yasmînê de 

Awira te şaxekî rengçûyî bû bi 
navkan. 

Ez geriyam, mîna diyariyekê ji te re, 
di sînga xwe de 

li actîpan 


ên hertimî 


hertimî, 

watedidin: 

gulistana êşa min, laşê te timî 
revyayî, 

xwîn ji rehên te 

di devê min de, 

devê te bêruhnî 


ta mirina min. 


“Haiku a kurdî 


Ebdulrehman Efif 


Hezkirin min dûrî nivîsandinê dibe, nivîsandina helbestan. Divê ji 
evînê re hestên xwe deqebideqe binivîsim, an ew wê acizbibe, wê xwe 
acizbike, wê hinekî bixeyide!! 


Ez dixwazim xwe valabikim, ti ramanên min tinnebin, ti pêşeroj û 
çûrojên min tinnebin; dixwazim nefikirim, nexwim, û ne vexwim, 
naxwazim razêm, tenê şiyar bim wek kulîlkekê ji kulîlkên dara 
qeresyan!!! 


We kulîlkên dara qeresyan dîtine!!?? Hûn bûne kulîlkên dara 
qeresyan!!??? 


Carekê di hevpeyvînekê bi min re, berî nêzîkî 15 salan de, min wilo 
pirsek bibersivkiribú: 

Ez dixwazim bibim gíhayek li ser banên xaniyan, dixwazim piştre 
bibim hêlîneke çûkan, dixwazim bibim kevirek, da bikaribim 
nasbikim: ka çawa ew şînkahî, ew kevir û gir û darên bihîvan dihestin, 
ka danûstendina wan bi xuristê re çawa ye!! Min dizanîbû, ramanên 
wan pirr xurt in, hêsirên wan pirr xurt in, ken û bişirîna wan bêhawe 
ye. Min dizanîbû, ez li ber wan biçûk im, bêfen im, bêmical im; min 
zanîbû, ezê pirr bêşim, da karibim pariyekî ji kontakta wan bi Xwedê 
re binivîsim!!!! 


Roj û şev ez xwe ji dinyaya derve dişom, ez xwe vedigerîn dinyaya 
hinav; carcaran bi min re derdikeve, pirrcaran bi min re dernakev: ez 


cébúnek im ji herdu dinyayan, ez ví tiştî bas dizanim; lê dinyaya derve 
min dêşîne, ez tiştên wê gişan nikarim biecibînim, pirr tiştên wê 
nikarim biecibînim. Pirr xerabî û êş têde hene û dilê min jixwe ne 
hesin e, dilê min kulîlk e!!!! 


Çima li ba me kurdan, kes bala xwe nade Buddah, hayê tikesî ji Zên 
tinneye: ev balnedabûn, ev hayjênebûn sûcê kê ye? Kê wilo kiriye, ko 
em vê kurahiya mezin, em jê bidûr bin, em jê çavgirtî bin!!?? Kê wilo 
kiriye, ko ştexaliya me tenê li ser êşê û politîk û bindestiyê be!!! Ma 
ev ne sedemek e, ko em naletê li zorker û serdestên xwe bînin!!! Çima 
ew nahêlin em bibin Buddah!!! 


Ez ji evînê re wilo dinivîsim: ez li ser rêyekê tengik im, li çepê min 
darstan e, li rastê min serê birca kenîsê ye, baraneke hûr dibare û dinya 
rok e. Tu zanî, çi bi serê min hatiye; naxazim herim malê, ez betilîme 
û nema liv ji min tê, lê hîn dixwazim bidime ser vê rêya tengik, li bin 
vê baranê bim, ji vê ruhniyê bixwim!!! 


Evîn ji min re dinivîse: te îro tişteke ji min re nenivîsî, ez jê 
fêmdikim, tu di min de nafikirî, ez nayêm bala te!!”. Evîn hinekî 
xeyidiye: evîn ştleke gulê ye, divê axa dora wê, carê bête kolan, carê 
bête avdan, carê ew pencera, ew li ber e, bête paqjkirin. Heke tenê tu ji 
ştlê re bêjî, ji te hezdikim, ew têrênakê, ew ji gotinan bêtir kirinan 
dixwaze, xwe di ser nivîsandina helbestan re dibîne!!! 


Di ber stasyona sereke a tirênan re li Hannoverê dimeşim. Evîn ne li 
vir e, dûr e. Yekî cilperpitî hineke xêzan li ser kaxetekê dinivîse; gelo 
ew helbestvan e!!! belkî ez bixwe bim, van rêzan dinivîsim: kulîlkên 
darên qeresyan ên japanî li ber ba diweşin, evîn dûr e, ew kesê 
cilperpitî ez û ne ez im!!! 


``Haiku`` a kurdî, dibînim hêdî hêdî li Kurdistanê û li cîhanê 
kulîlkdide !!!! 


41 Haiku 
ji elmanî: Ebdulrehman Efîf 


1 

Buddhayê Mezin, 
ew radizê û radizê 
roja buharê pêde 


Shiki 


e 

Barana zivistanê 
Mişkek li ser têlên 
Mandolînê bazdide. 


Buson 


3 
Mirovek 


Û mêşek 


Di odê de. 


Issa 


4 
Bitenê kêzik û çirçirk- 

Û nêzîkî balîfa serê min 

Hîn bi ser de hespek mîzdike. 


Bashê 


5 

Li bin banê xaniyekî 
Qehpik jî razan, 

û kulîlkên lavlavkê û heyv 


Bashê 


6 

Di berfbariya pêşî de- 
Pellên nêrgizan 

Xwe diqermiçînin jî. 


Bashê 


7 

Li bayan temasker, 
birincê xwe dixwim, 
ez kesekî wilo me. 


Bashô 


8 

Derya tarîdibe, 

Bangkirina kûviyan dixuye 
Wilo spî diçirise. 


Bashô 


9 

Gaziya balindê kûkûk 
Bambusa bilind dadigre 
Heyvşevê tevî. 


Basó 


10 

Kulîlkek bayan bitenê 

Kulîlkek kûr bitenê 

Rengê deryaya çiya hilmdike... 


Buson 


11 

Zengil rojê 

Bi derve de zingînkir. Xweşbêhna 
Kulîlkan bi dû de dizingîne. 


Bashó 


12 

Bi ber béhna xoxan de 
Ji nivké ve rok hilat 
Li riya çiya a tengik. 


Bashê 


13 

Bi vé riyé de 

Tikes nace 

Di vé évara payizé de 


Bashó 


14 

Bi vir de-ú bi wir de 
Dil, wilo wek colé 
Dihéle hertist pékbé. 


Bashó 


15 

Bêhna xwe belavdikin 

Çek - li vir neraxistî dimînin 
Li vê êvara buharê... 


Buson 


16 

Piştî xwarinê 

Ko mirov razê û bibe ga 
Di bin kulîlkên bîhokan de. 


Buson 


17 

Kulîlkên malvê 

Didindû gerra rokê 

Di dema baranê bi xwe de jî 


Bashó 


18 

Were, ka em herin razén! 
Sala nú karek 

Ji karên sibe ye. 


Buson 


19 

Teví ne ti Buddha, 

Disekine heré wilo xwejibírker 
Dara sinoberé a kevnar. 


Issa 


20 

Li ser baskén qazan 
Berfa nazik vedicive; 
Oh, ev nedeng!. 


Shiki 


21 

Oh, çi serme: 

Pêlên êvarê bijordikevin 
Û masî xwe hildavêjin. 


Shiki 


22 

Bêhna tehtan: 

Gîhayê havînê, ê sor bû, 
Di xunav û germê de. 


Bashê 


23 

lêdanek ba 

Dihêle balindên avê 
Pirr spîtir bixuyin. 


Buson 


24 

Ji ber gervaniyê pirr nexweş- 
Xewnek, deşta hişk 

Li giroveriyê şaşmayî... 


Bashó 


25 

Kendavé giravén darén sinoberé 
Ji xwe re bejna quling deynbike 
Tu ey kúkúké(weqwagé) çiya. 


Sora 


26 

Û ji xwe dema ez axivîm jî 
Dê lêvên sar tenê 

Bayê payîzê bin. 


Bashê 


z1 

Buhar dimire: 

Balinde digrîn- ta bi masiyan 
Hêsirên wan tên... 


Bashô 


28 

Bo kulîlkan xemkwírdibim ez 

Û cîhana bilez.-li pêşiya min 

Tenê badeyeke nezelal û birincek reş... 


Bashó 


29 

Qaza nexweş a bejî 

Ditewtihe di serma şevê de: 
Xewa wê a barkirinê a dawî... 


Bashê 


30 

Jihêlketî ji ber rêwîtiyê... 
Jidêvla li rûniştinekê bigerim- 
Da: lavlavka şîn 


Bashó 


31 

Di cilé gervaniyé de 

Qulingek di barana zivistanê de: 
Hoste Bashó 


Chora 


32 

Pellén kulîlkan dihejin 

Bi jêr de. Bi her hejekê re şaxê 
Dara xoxan dê pîrtir bibe 


Buson 


33 

Di hindirê dest de 
Dibe hêsirên germ 
Barana payîzê... 


Bashê 


34 

Westa piriyé- 

Béféde bang min kirin, da siyar bibim 
Di vé barana buharé de... 


Bashó 


35 

Di ví temené xwe de 

Ta ez bi xwe Jî ji vé bûka 
berra balindan dide, 
fedidikim 


Issa 


36 

Kurmê belengaz di nav qernebíité de- 
Tu dé nebí minminík 

Û di payîzê de tu dé nemînî. 


Bashó 


37 

Ka ezê bi ké bisibinim 

Cîhanê û jiyana mirovan? 

Bi sîka heyvê, 

Dema ew di dilopa xunavê de 
Xwe di nikilê balindeyê avê dide. 


Dêgen 


38 

Pêbawerî divê li cem mirov hebe. 
Kulîlk diçilmisin-hişkdibin- 
Heryek bi awayê xwe. 


Issa 


39 
Berdest, hinekî bêhiş: 
Berfa ê cîran jî didealî. 


Issa 


40 

Payizek kûr. 

Cîranê min- 

Tu dibêjî rewşa wî çawa ye? 


Bashê 


41 

Ti mirov xwiyanake, 

Di buharê de, wek li paş neynikê, 
Kulîlka xoxê. 


Bashê 


A şîn 

Novalis 

Werger: Ebdulrehman Efif 
Ji Heinrich von Ofterdingen 


Ê xortik xwe bêtebat û hedan li ser lévinén xwe diréjkiribú, û di yê 
biyanî û çîrokên wî de diramiya. -- ne ko zêr û zîv in ên di min de wilo 
daxwaz û xwestineke nayêgotin hişyarkirine- ji xwe re got;- tima pirr 
ji min bi dûr e: lê kulîlka şîn bêrîdikim wê bibînim. Ew bêrawest di 
hestên min de ye, û tiştekî din nikarim bihelbestînim an biramim. 


A baranê 
Natalia Varsova 


Min bi Te xewn dît -- ko Tu li Slovakyayê bûyî, em herdu kurt li dêrê 


bûn, piştre Te xwest tiştekî şêrîn bixwe; em li firoşgehekê geriyan û 
baranê xurt dayê. 


